SUID-AFRIKAANSE RADIOLIGA NUUS VIR SONDAG 24 DESEMBER 
2017 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om 08:15 en 08:30 plaaslike tyd onderskeidelik uit op HF sowel as op 
verskeie BHEF- en UHF-herhalers. Hierdie uitsendings word ook via Echolink 
herlei deur ZS6JPL. 'n Potgooi is ook beskikbaar op die Liga se web tuiste. 


'n Oudio opname sowel as 'n teks weergawe kan van die Liga se webblad, 
www.sarl.org.za, afgelaai word, en jy kan ook daar inteken om nuwe bulletins 
per e-pos te ontvang. 


Ons begin die Bulletin met nuus van `n stille sleutel 


Dit is met groot leedwes dat die Kaapstadse Amateur Radio Sentrum moet 
aankondig dat die sleutel van `n lang en gerespekteerde lewenslid van die klub, 
Bernie Crockford, ZS1BW, op Vrydag 22 Desember 2017 stil geword het. Bernie 
was ook `n Ere Lewenslange Lid van die SARL. 


Ons betuig ons opregte medelye aan sy LV Sylvia, familie en vriende. 
POUSE 

In die nuus vandag; 

FEESTYD GROETE VAN DIE LIGA PRESIDENT 

OPWINDENDE VERANDERING VIR “AMATEUR RADIO TODAY” 
En 


EERSTE SPORADIESE E OPENING OP 50 MHz HIERDIE SEISOEN VER- 
MELD 


Bly ingeskakel vir meer inligting oor hierdie en ander interessante nuusitems. 
FEESTYD GROETE VAN DIE LIGA PRESIDENT 


Nico van Rensburg, ZS6OL, sê, “Dit is moeilik om te glo dat 2017 ten einde 
loop en tradisioneel is dit die tyd van die jaar om daardie welverdiende wegbreek 
te neem en die feestyd saam met jou familie te spandeer. Maak gebruik van 
hierdie feestyd om te ontspan, die stokperdjie te geniet en onthou om weer met 
jou amateur radio-vriende - waar hulle ookal in die wêreld is - kontak te maak. 
Amateur radio het immers hierdie tradisie lank voor die internet en sosiale media 
tot stand gebring. 


Min mense besef dit, maar die werk van die SARL berus geheel en al op die baie 
vrywilligers wat hul vrye tyd en onbaatsugtelike steun aan die liga bied. Dit sluit 
in al ons lede en die klubs wat die ruggraat van amateur radio in Suid-Afrika is. 
Dit is dus gepas om aan al die SARL-lede my opregte waardering en dank te 


betuig vir hul toegewyde ondersteuning, aktiewe betrokkenheid, ruim finansiële 
skenkings en onbaatsugtige bydraes in terme van hul vrye tyd en dikwels harde 
handewerk in ons amateur gemeenskap gedurende die jaar. 


Ek sien uit na almal se volgehoue ondersteuning en toewyding in 2018 wanneer 
ons weereens saam daarna gaan streef om die amateur radiodiens in die toekoms 
in verder te gaan ontwikkel en te bevorder. Die Raad van die Liga en ek wens 
ons lede en hul gesinne beste wense toe vir die vakansie en feesseisoen.” 


OPWINDENDE VERANDERING VIR “AMATEUR RADIO TODAY” 


Opwindende veranderinge is in die vooruitsig vir die SARL 'Tydskrif-program, 
Amateur Radio Today. Vroeg in die Nuwe Jaar sal die program slegs in Engels 
uitgesaai word en sal die vakinhoud uitgebrei word, met die klem op tegnologie 
en aktiwiteite wat die groei van amateur radio aan dryf, nie net in Suid-Afrika 
nie maar ook op die Afrika-vasteland en omliggende eilande. Die nuwe formaat 
sal ook voldoen aan die TARU se oproep om te fokus op die uitbreiding van 
amateur radio in Afrika en sal meer in lyn kom met Sentech se verwagting 
dat die program op tegniese ontwikkeling moet fokus en eksperimente moet 
aanmoedig. 


Die Afrikaanse inset, Amateur Radio in Aksie, verskuif na `n vroeëre gleuf tussen 
(9:30 - 10:00 Sentraal Afrika Tyd. Dit sal op die SARL web beskikbaar wees vir 
aflaai. Klubs word uitgenooi om die program op plaaslike herhalers om 09:30 of 
op enige ander tyd uit te saai om in te pas by hul plaaslike op die lug aktiwiteite. 
Bly op die hoogte vir meer besonderhede in SARL Nuus en op die webwerf. 


OPNAME VAN TOESTELLE WAT STEURINGS VEROORSAAK 


Verlede week se oproep in SARL Nuus om deel te neem aan `n opname van 
toestelle in jou huis en radio kamer wat moontlik tot die toename in die RF- 
geraasvlak kan bydra, is grootliks nie ondersteun nie. Dankie vir die min insette 
wat gemaak is. As jy dit gemis het, hier is die besonderhede weer. 


Radio-amateurs word uitgenooi om bydraes te lewer tot 'n opname van toestelle 
in jou huis- en radiokamer wat stygings in die geraas vlak in die RF-spektrum 
kan veroorsaak. 'Tydens die sitting van die Internasionale Spesiale Komitee 
oor Radio Steurings (CISPR) [uitgespreek as cisper wat rym met die Engelse 
whisper] in Hangzhou, Sjina het die TARU `n vraag gestel of die toenemende 
aantal elektroniese toestelle in huishoudings behoorlik weerspieël word tydens 
die bepaling van perke vir enkel produkte. Die bestuurskomitee het die kwessie 
bespreek en tot die gevolgtrekking gekom dat die aantal toestelle wat in 'n sekere 
omgewing gebruik word, nie in die standaarde weerspieël word nie en dat die 
aantal toestelle wat in gebruik is, in sommige gevalle baie moeilik geskat kan 
word. 


Die bestuurskomitee het verder tot die gevolgtrekking gekom dat hierdie kwessie 
nie trivjaal is nie en dat meer navorsing nodig is voordat enige konsep van 
aanpassing van perke om rekening te hou met veelvuldige steurings bronne in 
die limiet bepalingsproses ingesluit kan word. GISPR-lede word gevra om enige 


inligting te verskaf wat gebruik kan word om die impak op radio ontvangs te 
bepaal deur die toenemende aantal elektroniese toestelle wat gebruik word. 


Dit is wat die SARL wil hê jy moet doen is - Kyk in en om die huis en lys al die 
toestelle wat jy beskou as toestelle wat die bron van steurings op die radiospek- 
trum kan wees. Die volgende is 'n lys van moontlike probleem bronne: selfoon- 
laaiers, LED-ligte, krag besparende ligte, elektroniese fluoresserende ligte, bat- 
tery laaiers, elektriese tandeborsels, kragbanke, sonpanele en skakel modus krag- 
bronne. Doen dieselfde vir toestelle in jou radio kamer. 


Stuur die inligting na artoday@sarl.org.za voor 31 Desember 2017. Jy kan 'n 
verskil maak. 


JANUARIE 2018 RADIO ZS 


Die sluitingsdatum vir jou artikel vir die Januarie 2018-uitgawe van Radio ZS is 
Dinsdag 26 Desember 2017 en jy kan dit stuur na radiozs@sarl.org.za. Dankie 
aan Andre, ZS2BK, Henry, ZS1AAZ en Mike, ZS2FM, vir hul artikels. 


Die redakteur merk op dat 1 368 kopieë van die Oktober 2017 Radio ZS afgelaai 
is in vergelyking met 623 kopieë van die November-uitgawe en 434 kopieë van 
die Desember-uitgawe. Jy kan kopieë van Radio ZS vind terug na Julie 1947 op 
die aflaai bladsy. 


Jy luister aan nuus uitsending van die Suid Afrikaanse Radio Liga 
RADIO AMATEUR EKSAMEN 2018 


Dit is amper daardie tyd van die jaar weer vir klubs om kandidate vir die eerste 
semester RAE te werf. Let asseblief op die volgende datums vir 2018: 


Eerste semester RAFE RAE registrasiestelsel open 22 Januarie 2018 RAFE regis- 
trasiestelsel sluit 22 April 2018 RAE eksamen Saterdag 19 Mei 2018 10:00 tot 
13:00 SAT 


Tweede semester RAE RAË registrasiestelsel open 14 Julie 2018 RAE registrasi- 
estelsel sluit 16 September 2018 RAFE eksamen Saterdag 13 Oktober 2018 10:00 
tot 13:00 SAT 


2018 SARL BLOUBOEK EN DAGBOEK VAN GEBEURE 


Die 2018 SARL Blouboek en die Dagboek van Gebeure is albei beskikbaar vir 
aflaai vanaf die Liga se webwerf. Let daarop dat die reëls van verskeie kompetisie 
verander het, insluitend `n nuwe BHF/UHF kompetisie. Maak seker jy het die 
nuwe Blouboek voor die 2018 kompetisies begin! Die Dagboek van Gebeure 
bevat ook inligting oor die SARL-toekennings, die TARU-toekennings, Pieke op 
die Lug en die Suider-Afrikaanse Fauna, en Flora-program. 


EERSTE SPORADIESE E OPENING OP 50 MHz HIERDIE SEISOEN VER- 
MELD 


Paul Smit, ZS6ONK, in Polokwane is deur Willie Hewitt, ZS2CC, in George 
gewaarsku deur hy 11 meter Burger Band seine en die ZS6JON baken op 50,050 


MHGZ gelykgolf kon hoor. Die Sporadiese E-opening het plaasgevind op 19 De- 
sember 2017 vanaf 09:45 tot 10:50 SAT toe Paul vir Hans Potgieter, ZSTALJ, 
eers op gelykgolf en toe op ESB gewerk het gevolg deur Mike Kellett, ZS1TAF 
in Kaapstad. Nou is dit die tyd om `n oog te hou op verre 50 MHz bakens of 
FM-uitsaaistasies vir daardie onverwagte openinge op Sporadiese E. 


KYK UIT VIR LU EN PY STASIES OP 50 MHZ SSSP 


Skeds is deur Pieter Jacobs, V51PJ, in Namibië gereël met stasies in Argentinië 
en Brasilië tussen 10:00 en 13:00 UTC gedurende die Kortpad Somersonstilstand 
Voortplantings (SSSP) seisoen. Hulle sal gebruik maak van 50,250 MH digitaal 
en wissel tussen FT8 en JT65a modus. Alle ZS BHF-stasies is welkom om by 
die toetse aan te sluit en kan ook analoog op 50,110 MHz, die internasionale 
DX-roep frekwensie, probeer. 


Baie 50 MHz SSSP-kontakte is reeds oor die jare op analoog tussen Japan en 
Europa gemaak tydens hul somersonstilstand in Junie, terwyl in die suidelike 
halfrond het Nieu-Seeland kontak met Suid-Amerikaanse stasies gemaak. Alle 
ZS-stasies is welkom om by die toetse aan te sluit. Australiese-stasies het ons 
alreeds gewaarsku dat hulle Divisie 2 en 5-stasies in Suid-Afrika sal soek op 
50,276 MHz JTG65a tweede periode of probeer 50,110 MHZ vir analoog. Die 
moontlikheid is dus dat Suid-Afrikaanse stasies vir die eerste keer Australië 
en/of Nieu-Seeland op 50 MHz SSSP sal werk. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Vinnig groeiende sonvlek AR2692 is die bron van B-klas sonfakkels. 
Diegene wat hulle eie frekwensievoorspellings wil doen, kan 'n verwagte 
effektiewe sonvlektelling van vier vir die week gebruik. Amateurs kan goeie 
openinge op die 15 tot 30 m bande verwag. Besoek gerus die webtuiste 
spaceweather.sansa.org.za vir meer inligting. 


Kom ons loer nou na gebeure vir die volgende paar weke: 


25 Desember Kersdag 26 Desember Familie Dag 27 Desember sluitings 
datum vir Januarie 2018 Radio ZS 31 Desember Einde 2017 CO Marathon en 
YOTA maand 


1 Januarie Nuwejaar Dag; 2018 CG@ begin van die DX Marathon en ARRL 
Internasionale Ruit Jag 6 Januarie - Pretoria ARK snuffelmark 13 en 14 Januarie 
- Hunting Lions in die Lug 


Om die bulletin mee af te sluit, `n opsomming van ons hoof berig: 


Nico van Rensburg, ZS6OL, sê, “Dit is moeilik om te glo dat 2017 ten einde 
loop en tradisioneel is dit die tyd van die jaar om daardie welverdiende wegbreek 
te neem en die feestyd saam met jou familie te spandeer. Maak gebruik van 
hierdie feestyd om te ontspan, die stokperdjie te geniet en onthou om weer met 
jou amateur radio-vriende - waar hulle ookal in die wêreld is - kontak te maak. 


Amateur radio het immers hierdie tradisie lank voor die internet en sosiale media 
tot stand gebring. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. Luister elke Sondagoggend 
om 10:00 plaaslike tyd na “Amateur Radio Today”. Daar is herleiding op 7 
082 kHz laer syband, 7 205 en 17 660 kHz AM en verskeie herleidings op BHF 
en UHF frekwensies regoor Suid-Afrika. `n Potgooi deur Dick, ZS6RO, is ook 
beskikbaar. `n Heruitsending vind op Maandae om 18:30 plaaslike tyd op 4 895 
kHz plaas. 


Ons ontvang graag jou seinrapporte, kommentaar en voorstelle, stuur `n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. Jy het geluister na `n nuusuitsending van die Suid-Afrikaanse Radioliga, 
saamgestel deur Andy Cairns, ZS6GADY, geredigeer deur Vivian Dold, ZS6VD, 
en gelees: deur EE ee EE kes ve We AE dee Ge Gee gek e 


Die Afrikaanse Nuusspan groet nou en wens jou “n mooi week toe. Totsiens. 


/EX 


